Referat af møde i Menighedsråd ved Jesu Hjerte Kirke 22. maj 2019

Tilstede: Sp. Niels Engelbrecht, p. Ariel Baraquiel Bejo, p. Tomislav Cvetko, p. Tomaz Majcen, Birthe Mandrup Christensen, Carsten Günther, Loredana Ruggiero, Maria Giuditta Rasmussen (næstformand), Maria Sundgaard Ertner, Ulf M. Becker, Ursula Ljungqvist

Fraværende: Rasmus Kaare Frederiksen (fm)

Næstformanden ledede mødet efter følgende dagsorden:

1. Gennemgang af referat fra møde 9.04.18
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Bortskaffelse af uvirksomt el-piano på pulpitur og gammelt harmonium ved sal
6. Etablering af rengøringsrum ved menighedssal
7. Vedligeholdsrapport fra Gaihede Arkitekter
8. Økonomi:
9. Reinvestering af kirkens midler kontra kommende vedligeholdsbehov

(Katalog over mindre opgaver: kirkens jernhegn, træværk under bænke, maling af sakristi, diverse liturgiske kar til sølvsmed, forbedring af højttaleranlæg, istandsættelse af trapper mm.

1. Bankadgang til person nr. 2.
2. Ekstern rådgiver vedr. investering og pleje.
3. Undervisningen efter sommerferien, pris, indskrivning, mm.
4. Nyt fra sognekontoret, kirkebøger, personale.
5. Lukket punkt
6. Ny møderække
7. Evt.

**Ad 1)** Referatet blev godkendt

**Ad 2)** Dagsorden blev godkendt

**Ad 3)** Sp. berettede, at i henhold til gammel beslutning flytter kirkebøger fra Sakramentskirken ind på kirkekontoret i nærmeste fremtid. Vedligeholdelsesrapport fra Gaihede Arkitekter er kommet og gennemgås ved møde mellem firma, sp., fm. og Quentin.

**Ad 4)** udgået

**Ad 5)** Quentin tager sig af sagen

**Ad 6)** Den italienske gruppe har haft lille rum til tallerkener osv. Dette har de ikke brug for længere. Fremover vil rummet blive brugt til opbevaring af redskaber mm til rengøring, der aktuelt står og flyder i gangen ved køkkenet. Tallerkener osv. overdrages til køkkenet.

**Ad 7)** se pkt. 3

**Ad 8)** Der tages stilling til evt. reinvestering af likvide midler, når man har fundet ud af, hvilke udgifter rapporten fra Gaihede måtte medføre. Katalog gennemgås af fm. ved senere møde. Carsten Günther får bankadgang.

Ad 9) F. Tomaz, Ursula mfl. fortsætter med undervisning i kommende sæson. Der vil også blive undervisning for forældrene. Der oprettes ministrantklub i forlængelse af undervisning for 1. kommunikanter. Også undervisning for firmander fortsætter som hidtil. I forlængelse af denne drøftelse udtrykte mange medlemmer af MR stærk utilfredshed med, at firmelse ikke finder sted i sognekirken. Dette skal forelægges biskoppen.

Ad 10) Lone Juel Sørensen er vendt tilbage til sognekontoret. Hun har fået udvidet sine kompetencer i forhold til centralregistret. Hun kan således fremover også sørge for sognebåndsløsninger.

Ad 11) Henvist til senere møde

Ad 12) Næste møder blev fastlagt til 19.6., 13.8., 17.9. og 22.10.

Ad 13) Maria Sundgaard Ertner meddelte, at der er problemer med liste over kommunionsuddelere. Man undersøger muligheder. Jørgen Alving står fortsat for lektorliste. Denice Wettendorf har overtaget redaktionen af JHK’s del af Sognebladet. Birte Mandrup Christensen efterlyste nye, hhv. flere, kommunionsuddelere og lektorer. Man fordelte opgaver vedr. organisering af Jesu Hjerte fest 28.6. Prisen for menighedens udflugt til Ledreborg mm. bliver kr. 150 pr. person. Maria Giuditta Rasmussen havde fået henvendelse fra amerikansk kor, der gerne vil holde koncert 2.8.2019 i kirken. Det blev bevilget. De kommer med en passende donation til kirken. Carsten Günther fortsætter sine undersøgelse vedr. ny superkaffemaskine til køkkenet.

Mødet sluttede kl. 20:25